Ericu950/Stoicheia-meter-silver huggingface dataset:
σαρκοβόρος δὲ λέων τὴν φύσιν , ἀχύροις τρεφόμενος ποηφάγου ζῴου δίκην , ἄνθρωπος ἂν εἴη πάλιν θηριώδης καὶ ἀπηνής , ψιλῇ τῇ λέξει τῆς θείας χαίρων γραφῆς , ἧς ὁ μὲν λανθάνων ἐν ἀποκρύφῳ νοῦς αὐτὸς εἴη ὁ ψυχῶν τρόφιμος λόγος ·
ἡ δὲ τοῦτον περιβάλλουσα λέξις τὸ ἄχυρον 0 .
ἔτι πρὸς τούτοις παιδίον νήπιον , ὁποῖον ἦν τὸ μικρῷ πρόσθεν εἰρημένον 0 ·
ἐπὶ τρώγλην ἀσπίδων τὴν χεῖρα ἐπιβαλεῖν καὶ μη δὲ κακὸν πείθεσθαι λέλεκται .
τρῶγλαι δὲ καὶ κοῖται ἀσπίδων καὶ τῶν τούτων γεννημάτων εἶεν ἂν σώματα τῶν ὑπὸ δαιμόνων ἐνοχλουμένων , οἷς ἐμφωλεύοντα τὰ ἑρπυστικὰ καὶ ἰοβόλα πνεύματα ἐγκοιτάζεται , τρώγλαις ὥσπερ τοῖς τοῦ σώματος αἰσθητηρίοις χρώμενα .
ταῦτα δὲ τοῦ Χριστοῦ παιδίον , ἀνήρ τις ἁπλοῦς καὶ τῇ κακίᾳ νηπιάζων , τῇ τοῦ σωτῆρος ἀπελαύνων δυνάμει , τὴν χεῖρα αὐτοῖς ἐπιτίθησι μηδὲν κακοποιεῖν δυναμένοις διὰ τὸν ἐκ ῥίζης Ἰεσσαὶ προελθόντα , ὃς ἐξουσίαν ἐδίδου τοῖς αὐτοῦ παιδίοις πατεῖν ἐπάνω ὄφεων καὶ σκορπίων καὶ ἐπὶ πᾶσαν τὴν δύναμιν τοῦ ἐχθροῦ .
ταῦτα πάντα ἔσεσθαι ἐπαγγέλλεται ἐπὶ τὸ ὄρος τὸ ἅγιον αὐτοῦ , τὸ καὶ διὰ τῶν ἔμπροσθεν δεδηλωμένον , οὐκ ἀλλότριον τοῦ ἐπουρανίου καὶ εὐαγγελικοῦ λόγου , ἐφ ὃν ὁ οἶκος τοῦ θεοῦ καὶ ἡ ἐκκλησία αὐτοῦ οἰκοδομεῖται .
ἵνα γοῦν μή τις τὸ ἐνταῦθα λεγόμενον ὄρος ἅγιον νομίσῃ εἶναι τὸ ἐν μέρει γωνίας τῆς Παλαιστίνης Ἰουδαίοις ὑπειλημμένον , διασαφεῖ τὴν διάνοιαν ἑξῆς ἐπιφέρων ·
ὅτι ἐνεπλήσθη ἡ σύμπασα τοῦ γνῶναι τὸν κύριον ὡς ὕδωρ πολὺ κατακαλύψαι θαλάσσας , οὕτως σημαίνων τὴν καθ ὅλης τῆς οἰκουμένης ἱδρυμένην ἐκκλησίαν τοῦ θεοῦ καὶ τὴν ἐν αὐτῇ κηρυττομένην εὐσεβῆ γνῶσιν , τὴν πᾶν τὸ ἁλμυρὸν τῆς κακίας τοῦ βίου , ὥσπερ πολλῷ τῷ ῥεύματι κατακλύζουσαν καὶ πᾶσαν ψυχῆς ῥυπαρίαν ἀποκαθαίρουσαν 0 .
ἔσται δέ φησιν ἐν ἐκείνῃ τῇ ἡμέρᾳ , δῆλον δ ὅτι κατὰ τὸν προφητευόμενον χρόνον , οὗτος αὐτὸς ὁ ἐκ ῥίζης Ἰεσσαὶ ἀναστησόμενος μετὰ τὸ ἀναστῆναι , δῆλον δ ὅτι μετὰ τὴν ἐκ νεκρῶν ἀνάστασιν , ἄρχων καὶ ἡγούμενος τῶν ἐθνῶν , καὶ ἐπ αὐτῷ ἔθνη ἐλπιοῦσιν 0 1 ·
οὐ γὰρ Ἰουδαίων ἔσται βασιλεὺς οὐ δ ὥσπερ αὐτὸς ὁ Δαυίδ , οἵ τε τούτου διάδοχοι , βραχείας τινὸς γωνίας κρατήσει , τῶν δ ἁπανταχοῦ τῆς γῆς ἄρξει .
καὶ ἐπ αὐτῷ ἔθνη ἐλπιοῦσι πληρουμένης κ ἀκείνης τῆς προφητείας , δι ἧς εἴρηται παρὰ Μωσεῖ ·
οὐκ ἐκλείψει ἄρχων ἐξ Ἰούδα οὐ δὲ ἡγούμενος ἐκ τῶν μηρῶν αὐτοῦ , ἕως ἂν ἔλθῃ ᾧ ἀπόκειται , καὶ αὐτὸς ἔσται προσδοκία ἐθνῶν .
τέλος δὲ ἐπάγει τοῦ παντὸς λόγου ·
καὶ ἔσται ἡ ἀνάπαυσις αὐτοῦ τιμή , ἢ κατὰ τὸν Ἀκύλαν καὶ τὸν Σύμμαχον ·
καὶ ἔσται ἡ ἀνάπαυσις αὐτοῦ δόξα , σφόδρα ἀκολούθως ·
τὴν γὰρ πρώτην ἀρχὴν τῆς εἰς ἀνθρώπους γενέσεως αὐτοῦ διδάξας καὶ τὰ μεταξὺ πάντα διελθὼν καὶ τὸ τέλος ὁποῖον ἕξει παρίστησι λέγων ·
καὶ ἔσται ἡ ἀνάπαυσις αὐτοῦ τιμὴ καὶ δόξα .
οὐδαμῶς μὲν θάνατον ὑπογράφων αὐτοῦ , ἀνάπαυσιν δὲ ὀνομάζων καὶ δόξαν καὶ τιμήν 0 ·
τοῦτο γὰρ ἦν τὸ τέλος τῆς τοῦ σωτῆρος ἡμῶν εἰς ἀνθρώπους οἰκονομίας .
ὃ δὴ καὶ αὐτὸς ὁ σωτὴρ ἡμῶν δεικνὺς ἔλεγεν ἐν τῇ πρὸς τὸν πατέρα εὐχῇ ·
πάτερ , δόξασόν με τῇ δόξῃ ᾗ εἶχον πρὸ τοῦ τὸν κόσμον εἶναι παρὰ σοί .
τὸν μὲν ἐκ ῥίζης Ἰεσσαὶ προελευσόμενον οὐ δ ἕτερον τοῦ Χριστοῦ καὶ αὐτοὶ εἶναι ὁμολογοῦσιν Ἰουδαίων παῖδες , σαφῶς τὸν παρ αὐτοῖς προσδοκώμενον ἠλειμμένον διὰ τῆς προκειμένης προφητείας δηλοῦσθαι φάσκοντες .
ἤδη δὲ χιλίων ἐτῶν Χριστοῦ διελθόντος ἀπὸ τῶν τοῦ προφήτου Ἠσαΐου καὶ εἰς ἡμᾶς καιρῶν καὶ μὴ τὸν προφητευόμενόν πω ἐληλυθέναι , παραδεχόμενοι εἰς ἀεὶ δὲ ἀναβαλλόμενοι καὶ εἰς ἄπειρον ἐκτείνοντες τὴν προσδοκίαν καὶ τὴν προφητείαν ὡς οὐκ ἀληθῆ θεσπίζουσαν διαβάλλουσι καὶ σφᾶς αὐτοὺς τῆς τῶν προφητευομένων ἀποστεροῦσιν ἐλπίδος .
ἔπειτα πειρῶνται διερμηνεύειν τὸν νοῦν τῶν προφητικῶν φωνῶν μὴ νοοῦντες κατὰ τὸν Ἀπόστολον μή τε ἃ λέγουσι μή τε περὶ τίνων διαβεβαιοῦνται φέρ οὖν ἤδη τῶν προκειμένων ἐφαψώμεθα , ἐπειδὴ τὸν ἀνιστάμενον ἐκ ῥίζης Ἰεσσαὶ ἄρξειν τῶν ἐθνῶν ἐθέσπισε .
καὶ ἐπήγαγεν ·
ἐπ  αὐτῷ ἔθνη ἐλπιοῦσιν ·
ἀναγκαίως καὶ τοῦ Ἰουδαϊκοῦ μέρους μέμνηται διὰ τῶν προκειμένων πρὸς τὸ μὴ ὑπολαβεῖν τὸν προφητευόμενον μηδένα ὠφελήσειν τὸν ἐκ περιτομῆς λαόν .
διδάσκει τοίνυν ὡς ἐν τῇ ἡμέρᾳ ἐκείνῃ , τοῦτ ἔστιν ἐν τῷ χρόνῳ τῆς ἐπιφανείας τοῦ θεσπιζομένου , προσθήσει κύριος τοῦ δεῖξαι τὴν χεῖρα αὐτοῦ τοῦ ζηλῶσαι τὸ καταλειφθὲν ὑπόλοιπον τοῦ λαοῦ .
ἀνθ  οὗ ὁ μὲν Ἀκύλας 0 ·
προσθήσει φησὶ κύριος δεύτερον τὴν χεῖρα αὐτοῦ τοῦ κτήσασθαι τὸ ὑπόλειμμα λαοῦ αὐτοῦ , ὁ δὲ Σύμμαχος 0 ·
προσθήσει κύριος ἐκ δευτέρου τὴν χεῖρα αὐτοῦ τοῦ ζηλῶσαι τὸ ὑπόλειμμα τοῦ λαοῦ αὐτοῦ ·
ὥσπερ γὰρ ἅπαξ ποτὲ ἐν Αἰγύπτῳ καταπονούμενον τὸν τῶν Ἰουδαίων λαὸν ἠλευθέρωσε τῆς κακώσεως , τὴν αὐτοῦ χεῖρα τὴν παραδοξοποιὸν διὰ Μωσέως προστησάμενος , δι ἧς τὰ παράδοξα θαύματα εἰργάσατο ἐπὶ τῆς Αἰγυπτίων χώρας , τὸν αὐτὸν τρόπον προσθήσει πάλιν τὴν χεῖρα αὐτοῦ ὥσπερ ἐκ δευτέρου κινῶν αὐτὴν διὰ παραδόξων ἔργων , ὑπὲρ τοῦ κτήσασθαι καὶ ζηλωτὸν ποιῆσαι τὸ καταλειφθὲν τοῦ λαοῦ .
πάλιν δὲ καὶ ἐνταῦθα τὸ ὑπόλειμμα καὶ τὸ ὑπόλοιπον τοῦ λαοῦ σημαίνει τὸ διὰ τῶν ἔμπροσθεν ὠνομασμένον , περὶ οὗ ἐλέγετο ·
τοῦτο δὲ ἦν τὸ σπέρμα τῶν ἀποστόλων καὶ μαθητῶν καὶ εὐαγγελιστῶν τοῦ θεσπιζομένου , ὃ δὴ λεῖμμα κατ ἐκλογὴν χάριτος γέγονεν ἀπὸ παντὸς τοῦ ἐν πᾶσι τοῖς ἔθνεσι διεσπαρμένου Ἰουδαίων λαοῦ , εἴ τε γὰρ ἐν τῇ τῶν Ἀσσυρίων χώρᾳ , εἴ τ ἐν Αἰγύπτῳ , εἴ τε ἐν Βαβυλῶνι , εἴ τε ἐν Αἰθιοπίᾳ , εἴ τ ἐν τῇ γῇ τῶν Ἐλαμιτῶν , εἴ τ ἐν τῇ λοιπῇ οἰκουμένῃ διεσπαρμένοι τινὲς ἦσαν τοῦ Ἰουδαίων ἔθνους 0 1 2 .
τούτων αὐτῶν τοὺς εἰς τὸν Χριστὸν τοῦ θεοῦ πεπιστευκότας λεῖμμα κατ ἐκλογὴν χάριτος γενομένους δοξάσειν καὶ ζηλωτοὺς ποιήσειν εἴρηται , ὃ δὴ καὶ ἔργοις ἐπληροῦτο δι αὐτῶν τῶν αὐτοῦ μαθητῶν καὶ ἀποστόλων , τῶν τε λοιπῶν τῶν ἐξ Ἰουδαίων τὸν Χριστοῦ λόγον παραδεδεγμένων ἡ ἐκκλησία τοῦ θεοῦ συνέστη καὶ ἡ κλῆσις τῶν ἐθνῶν ἁπάντων δι αὐτῶν ἐπετελέσθη .
πρῶτοι μὲν γὰρ ἦσαν οἱ δώδεκα τοῦ σωτῆρος ἡμῶν ἀπόστολοι , κ ἄπειτα οἱ ἑβδομήκοντα μαθηταί 0 ·
μέμνηται δὲ καὶ ἀδελφῶν ὁ Παῦλος , οἷς ὤφθη ἐφάπαξ μετὰ τὴν ἀνάστασιν ὁ σωτήρ , καὶ ἑτέρων πλειόνων ἀποστόλων .
τοῦ δ αὐτοῦ χοροῦ καὶ ὁ Παῦλος ἦν καὶ ὁ Βαρναβᾶς καὶ Τιμόθεος , οἵ τε λοιποὶ πάντες , οὓς συνεργοὺς αὐτοῦ καὶ συστρατιώτας ὁ Παῦλος ὠνόμαζεν , ὧν τε αἱ Πράξεις τῶν Ἀποστόλων ἐξέθεντο τὴν μνήμην , οἷς προσήκει συμπεριλαμβάνειν καὶ τοὺς ἐν ἡμέρᾳ τῆς πεντηκοστῆς ὁμοθυμαδὸν συνηγμένους καὶ πληρωθέντας ἁγίου πνεύματος , οἳ καὶ ἐλάλουν ἑτέραις γλώσσαις καθὼς τὸ πνεῦμα ἐδίδου ἀποφθέγγεσθαι αὐτοῖς 0 .
ἐφ οἷς καὶ μαρτυρεῖ ἡ γραφὴ λέγουσα ·
ἦσαν δὲ ἐν Ἰερουσαλὴμ κατοικοῦντες Ἰουδαῖοι , ἄνδρες εὐσεβεῖς ἀπὸ παντὸς ἔθνους τῶν ὑπὸ τὸν οὐρανόν ·
γενομένης δὲ τῆς φωνῆς ταύτης συνήχθη τὸ πλῆθος καὶ συνεχύθη , ὅτι ἤκουσεν εἷς ἕκαστος τῇ ἰδίᾳ διαλέκτῳ λαλούντων αὐτῶν .
ἐξίσταντο δὲ καὶ ἐθαύμαζον λέγοντες ·
οὐκ ἰδοὺ πάντες εἰσὶν οὗτοι Γαλιλαῖοι ;
καὶ πῶς ἡμεῖς ἀκούομεν ἕκαστος τῇ ἰδίᾳ διαλέκτῳ ἡμῶν ἐν ᾗ ἐγεννήθημεν , Πάρθοι καὶ Μῆδοι καὶ Ἐλαμῖται καὶ οἱ κατοικοῦντες τὴν Μεσοποταμίαν , Συρίαν τε καὶ Καππαδοκίαν , Πόντον καὶ τὴν Ἀσίαν , Φρυγίαν τε καὶ Παμφυλίαν , Αἴγυπτον καὶ τὰ μέρη τῆς Λιβύης τῆς κατὰ Κυρήνην , καὶ οἱ ἐπιδημοῦντες Ῥωμαῖοι , Ἰουδαῖοί τε καὶ προσήλυτοι , Κρῆτες καὶ Ἄραβες , ἀκούομεν λαλούντων αὐτῶν τὰ μεγαλεῖα τοῦ θεοῦ ταῖς ἡμετέραις γλώσσαις .
εἶτα τοῦ Πέτρου διαλεχθέντος αὐτοῖς περὶ τῆς σωτηρίου χάριτος ἀποδεξάμενοι τὸν λόγον οἱ προλεχθέντες ἐβαπτίσθησαν , καὶ προσετέθησαν ἐν τῇ ἡμέρᾳ ἐκείνῃ ψυχαὶ ὡσεὶ τρισχίλιαι .
καὶ ἄλλοτε πάλιν Ἰουδαίων πλείους ἐπίστευσαν , καὶ ἐγενήθη ὁ ἀριθμὸς τῶν ἀνδρῶν ὡσεὶ χιλιάδες πέντε .
καὶ αὖθις ἱστορεῖ ἡ γραφὴ τοὺς περὶ τὸν Ἰάκωβον εἰρηκέναι τῷ Παύλῳ ·
θεωρεῖς , ἀδελφέ , πόσαι μυριάδες εἰσὶν ἐν τοῖς Ἰουδαίοις τῶν πεπιστευκότων , καὶ πάντες ζηλωταὶ τοῦ νόμου ὑπάρχουσιν .
λοιποῖς δὲ ἔθνεσιν οἱ ἀπόστολοι καὶ οἱ πρῶτοι εὐαγγελισταὶ τοῦ λόγου πρώτοις Ἰουδαίοις ἐκήρυττον , μύριοί τε ἦσαν καθ ἕκαστον ἔθνος Ἰουδαῖοι τὸν Χριστὸν τοῦ θεοῦ κηρύττοντες , δι ὧν ἁπάντων τὸ εὐαγγέλιον πᾶσι διεδίδοτο τοῖς ἔθνεσι συνεπιμαρτυροῦντος αὐτοῖς τοῦ θεοῦ σημείοις τε καὶ τέρασι καὶ ποικίλαις δυνάμεσι καὶ πνεύματος ἁγίου μερισμοῖς , οὓς καὶ ζηλωτοὺς ὁ θεὸς ἐποίει καὶ παρὰ πᾶσιν ἐνδόξους τοῖς τὸν καταγγελόμενον ὑπ αὐτῶν λόγον παραδεχομένοις .
καὶ τοῦτό γε φησὶ τὸ λεῖμμα κατ ἐκλογὴν χάριτος ἀρεῖ σημεῖον ἐν τοῖς ἔθνεσι καὶ πρὸ πάντων συνάξει τοὺς ἀπολομένους Ἰσραὴλ καὶ τοὺς διεσπαρμένους Ἰούδα , τοὺς ἐν ταῖς τέσσαρσι πτέρυξι τῆς γῆς ·
παραγγελίαν γὰρ εἰληφότες πορεύεσθαι πρὸς τὰ πρόβατα τὰ ἀπολωλότα οἴκου Ἰσραήλ 0 .
τοῦτ ἔπραττον κηρύττοντες πρῶτον τὸ εὐαγγέλιον μετὰ τοῦ τοὺς ἀσθενοῦντας ἰᾶσθαι καὶ λεπροὺς καθαρίζειν , δαίμονας ἐκβάλλειν , δωρεάν τε ταῦτα ποιεῖν κατὰ τὰ παρηγγελμένα , πρώτοις δὲ κηρύττοντες τοῖς ἐκ περιτομῆς συνήγαγον τοὺς ἐξ αὐτῶν πιστεύοντας εἰς τὴν τοῦ Χριστοῦ ἐκκλησίαν πάλαι ὄντας ἀπολλυμένους , καθὰ ἐδίδασκεν ὁ σωτὴρ λέγων ·
πορεύεσθε πρὸς τὰ πρόβατα τὰ ἀπολωλότα οἴκου Ἰσραήλ .
ταῦτα δὲ ἔπραττον ἐν ταῖς τέτταρσι πτέρυξι τῆς γῆς , διατρέχοντες ἀνατολὴν καὶ δύσιν καὶ ἄρκτον καὶ μεσημβρίαν ·
πρώτοις μὲν οὖν ἐκείνοις μετεδίδοσαν τοῦ εὐαγγελικοῦ λόγου , ἔπειτα τοῖς λοιποῖς ἔθνεσιν ἐκήρυττον .
καὶ συνάξει τοὺς ἀπολωλότας Ἰσραὴλ καὶ τοὺς διεσπαρμένους Ἰούδα .
τίς δὲ συνάξει τοὺς ἀπολωλότας Ἰσραὴλ ἢ ὁ ἀποστολικὸς χορὸς ἢ καὶ ὁ δι αὐτῶν κηρυττόμενος ἐκ ῥίζης Ἰεσσαί , ὅ τε ἐν αὐτῷ κατοικῶν θεὸς λόγος ;
συνήγαγον τότε ὑπὸ μίαν ἐκκλησίαν οὐκέτι διεστῶτες οὐ δὲ ἀφωρισμένοι ἀλλήλων ὡς τὸ πρότερον 0 .
ἰδίως μὲν ἡ φυλὴ τοῦ Ἐφραὶμ καὶ οἱ ὑπὸ ταύτην λαοὶ ἐν Σαμαρείᾳ βασιλευόμενοι , ἰδίως δὲ οἱ τῆς φυλῆς Ἰούδα ὑπάρχοντι τῷ ἐν Ἰερουσαλὴμ βιοῦντες , διὸ καὶ ἀφαιρεθήσεσθαι τὸν ζῆλον τὸν μεταξὺ αὐτῶν φησιν ὡς μηκέτι Ἐφραὶμ τὸν Ἰούδαν ζηλῶσαι μή τε Ἰούδα τὸν Ἐφραίμ 0 1 ·
ὅπερ ἐγίγνετο κατὰ τοὺς τῆς προφητείας χρόνους , ὡς ὁ λόγος ἐδήλου διὰ τῶν ἔμπροσθεν .
ἑξῆς τούτοις φησί ·
καὶ πετασθήσονται ἐν πλοίοις ἀλλοφύλων ·
θάλασσαν ἅμα προνομεύσουσι ·
πάντως γὰρ ἐχρῆν αὐτοὺς περινοστοῦντας τὰ ἔθνη καὶ τῇ διὰ θαλάττης χρήσασθαι πορείᾳ , ὥσπερ οὖν ἱπτάμενοι ᾗ τάχος καὶ τὸν διὰ θαλάττης δρόμον ἤνυον , ὥστε ἐν βραχεῖ χρόνῳ πλείστοις ἔθνεσι τὸ εὐαγγέλιον κηρύξαι .
καὶ τοτὲ μὲν διέτρεχον πεζῇ , τοτὲ δὲ διὰ θαλάττης , οὐχὶ Ἰουδαίοις χρώμενοι κυβερνήταις , ἀλλ αὐτοῖς τοῖς τὸν Χριστοῦ λόγον παραδεδεγμένοις 0 .
κατὰ τὸ αὐτὸ δὲ καὶ τὴν θάλατταν προενόμευον , οὕτω σημαίνοντος τοῦ λόγου τὰς νήσους , ἃς ἐν παρόδῳ διερχόμενοι τοὺς ἐν αὐταῖς τῇ σωτηρίῳ καθυπέταττον διδασκαλίᾳ .
τοῦ δὲ λόγου γνῴης ἂν τὸ ἀποτέλεσμα ἐξ ἑνὸς παραδείγματος ·
παῦλος ὁ ἀπόστολος , εἷς ὢν τῶν θεσπιζομένων , εἰς τὴν Ῥωμαίων ἀνιὼν διὰ θαλάσσης τὴν πορείαν ἐποιεῖτο , καταχθεὶς δὲ ἐν Μελίτῃ οὕτω καλουμένῃ νήσῳ θαῦμα τοῖς ἐπιχωρίοις παράδοξον ἐπεδείξατο , νοσοῦντάς τε τὰ σώματα ἰασάμενος τοὺς θεωμένους ἐξέπληξεν οὕτως , ὡς πολλοὺς προνομεῦσαι καὶ ἑλεῖν ὑπὸ τὴν σωτήριον διδασκαλίαν .
διὸ εἴρηται ·
θάλασσαν ἅμα προνομεύσουσι καὶ τοὺς ἀφ ἡλίου ἀνατολῶν ·
προνομεύσουσιν οὖν φησιν οἱ Χριστοῦ μαθηταὶ καὶ τοὺς ἀφ ἡλίου ἀνατολῶν .
ἱστοροῦνται γοῦν τινες αὐτῶν μέχρι καὶ τῆς Περσῶν καὶ Ἰνδῶν διεληλυθέναι χώρας .
ἐπεὶ δὲ ἐδόκουν κατὰ τοὺς χρόνους τοῦ προφήτου Ἰδουμαῖοι καὶ Ἀμμανῖται καὶ Μωαβῖται τὰ περὶ τὴν Ἰουδαίαν Ἀραβικὰ ἔθνη , πολέμια καὶ ἐχθρὰ τυγχάνειν τοῦ παρὰ Ἰουδαίοις τιμωμένου θεοῦ διὰ τὴν ἔκτοπον αὐτῶν εἰδωλολατρίαν εἰκότως τούτων αὐτῶν ὀνομαστὶ μνήμην ὁ λόγος ἐποιήσατο , ὡς καὶ αὐτῶν παραδεξομένων τὴν ὑπὸ τῶν ἀποστόλων κηρυχθησομένην θεοσέβειαν .
καὶ ἐπὶ τὴν Ἰδουμαίαν καὶ ἐπὶ Μωὰβ τὰς χεῖρας ἐπιβαλοῦσι , καὶ τοὺς υἱοὺς δὲ Ἀμμὼν ὑπακούσεσθαι τῷ κηρύγματι προφητεύει .
ἔθνη δὲ ταῦτά ἐστι τῶν τὴν Ἀραβίαν οἰκούντων πάλαι μὲν ὄντα δεισιδαιμονέστατα , νυνὶ δὲ τὸν Χριστοῦ λόγον ὑποδεδεγμένα , διὸ ὡς παράδοξον θεσπίζει τὸ ὑποταγήσεσθαι τοῖς τοῦ εὐαγγελίου κήρυξι τοὺς πάλαι ἐχθροὺς καὶ ἐναντίους τῇ Ἰουδαίων θεοσεβείᾳ .
ἐδώμ φησι καὶ Μωὰβ ἔκτασις χειρὸς αὐτῶν .
ὃ καὶ αὐτὸ δι ἔργων ἐπληροῦτο , ὅτε τὴν ἑαυτῶν χεῖρα καὶ τὰς δι αὐτῶν ἐπιτελεσμένας πράξεις οἱ τοῦ σωτῆρος ἡμῶν μαθηταὶ καὶ ἐπὶ τοὺς τὴν Ἀραβίαν οἰκοῦντας ἐξέτειναν ὡς καὶ τὰς τούτων πόλεις ἐκκλησιῶν πληρῶσαι θεοῦ ἐν τῷ λέγεσθαι ·
καὶ ἐπὶ Μωὰβ πρῶτον τὰς χεῖρας ἐπιβαλοῦσι , καὶ πάλιν ·
υἱοὶ Ἀμμὼν πρῶτοι ὑπακούσονται .
εἰδέναι χρὴ ὡς οὔ τε ἡ Ἑβραϊκὴ φωνὴ οὔ τε ἡ τῶν λοιπῶν ἑρμηνευτῶν λέξις τὴν προσθήκην τοῦ πρώτους αὐτοὺς ὑπακούσεσθαι περιέχει , ἀλλὰ αὐτὸ μόνον , ὅτι καὶ ἐπὶ τούτους ἐκταθήσεται ἡ διὰ τῶν ἀποστόλων καταγγελλομένη τοῦ Χριστοῦ χάρις .
Οἱ τρεῖς συμφώνως οὕτως ἡρμήνευσαν ·
καὶ ἀναθεματίσει κύριος τὴν γλῶσσαν θαλάσσης Αἰγύπτου .
θάλασσαν δὲ εἴωθεν ὁ λόγος καλεῖν τὸ πλῆθος τῶν ἀσεβῶν ἀνδρῶν ἢ καὶ τὸ χύμα τῆς κακίας ἁλμυρῶν ὑδάτων ὥσπερ πεπληρωμένης 0 .
ἀναθεματίσειν δὲ λέγεται ὁ κύριος , ἵνα μηκέτι τῇ γλώσσῃ τῇ Αἰγυπτίᾳ τὴν δεισιδαίμονα πλάνην κρατύνωσι , μάθωσι δὲ λαλεῖν τὰ τοῦ θεοῦ λόγια καὶ ὀμνύειν ἐν τῷ ὀνόματι κυρίου .
ἐπιστῆσαι δὲ ἄξιον ὡς καὶ ἐν τοῖς προκειμένοις τοῦ σωτῆρος ἡμῶν Ἰησοῦ μέμνηται ὁ λόγος κατὰ τὴν Ἑβραϊκὴν φωνὴν ἐν τῷ 0 ·
ἰδοὺ ὁ θεὸς ὁ σωτήρ μου , πεποιθὼς ἔσομαι ἐπ αὐτῷ 0 ·
ἀντὶ γὰρ τοῦ σωτῆρός μου ἡ Ἑβραϊκὴ λέξις ἠσουαθὶ περιέχει , καὶ πάλιν ἐκ τῶν πηγῶν τοῦ σωτηρίου ἀντὶ τοῦ σωτηρίου , ἠσουὰ λέλεκται .
ὥσπερ τῆς Ἰδουμαίας καὶ τῆς Μωὰβ καὶ τῶν υἱῶν Ἀμμὼν οὐκ ἀργῶς ἐν τοῖς ἔμπροσθεν ὀνομαστὶ ἐμνημόνευσεν ὁ λόγος , ἀλλ  ὅτι δεισιδαιμονέστατα τυγχάνοντα ἔθνη , ἐχθρά τε καὶ ἀντικείμενα τῷ τῶν προφητῶν ὑπῆρχε θεῷ , διὸ ὡς ἐν παραδόξῳ θεσπίζει αὐτὰ ταῦτα τὴν Χριστοῦ διδασκαλίαν παραδέξασθαι 0 .
κατὰ τὸν αὐτὸν τρόπον καὶ τῆς Αἰγυπτίων εἰδωλολατρίας τὴν μνήμην εὐκαίρως παρείληφεν , ὡς καὶ αὐτῆς καταλυθησομένης κατὰ τοὺς δηλουμένους χρόνους .
ἔστι δὲ ὁ παρὼν λόγος οὐ περὶ τῆς Αἰγύπτου ·
ἰδιάζει γὰρ ἡ περὶ αὐτῆς προφητεία ἐν ὑποθέσει περιγεγραμμένη οἰκείᾳ , ἧς προγέγραπται ·
ὅρασις Αἰγύπτου περὶ δὲ τοῦ κατ ἐκλογὴν λείμματος 0 .
ἐπεὶ καὶ ταῦτα θεσπίζει διδάσκων , ὅπως μετὰ τὴν πάροδον τὴν εἰς ἀνθρώπους τοῦ ἐκ ῥίζης Ἰεσσαὶ προελευσομένου οἱ τοῦτον παραδεδεγμένοι λεῖμμα κατ ἐκλογὴν ὄντες τοῦ Ἰσραὴλ μετὰ τῶν ἄλλων ἐθνῶν καὶ τὴν Αἰγυπτίων χώραν τῆς Χριστοῦ διδασκαλίας πληροῦσι , μηδενὸς αὐτοῖς ἐμποδὼν ἱσταμένου .
τετηρήκαμεν δὲ ἤδη καὶ πρότερον , ὅτι τῆς προφητικῆς φωνῆς τὰ μὲν πρὸς λέξιν ἀποδίδοται οὐ δεόμενα τροπικῆς ἀλληγορίας , τὰ δὲ καὶ μὴ βουλομένους ἐκβιάζεται δι ἀλληγορικοῦ τρόπου χωρεῖν .
ὥσπερ οὖν κατηνάγκαζεν ὁ λόγος τροπικῶς ἑρμηνεύειν τὴν ῥάβδον ἐκ τῆς ῥίζης Ἰεσσαὶ καὶ τὸ ἄνθος καὶ τὸν κορμόν , οὐκέτι δὲ καὶ τὸν Ἰεσσαὶ δίκαιον ἦν ἀλληγορεῖν , καὶ πάλιν τὰ ὡς περὶ θηρίων λελεγμένα ἀναγκαῖον ἦν μεταφέρειν ἐπὶ τοιούσδε τρόπους ἀνθρώπων , οὐκέτι δὲ καὶ τὰ ἔθνη τροπολογεῖν , ὧν ἐλέγετο ἄρχειν .
οὕτω καὶ ἐν τοῖς μετὰ χεῖρα Αἴγυπτον μὲν τὴν αἰσθητὴν τῶν Αἰγυπτίων χώραν ἀναγκαῖον ὁμολογεῖν , θάλασσαν δὲ αὐτῆς καὶ ποταμὸν ἀλληγορικῶς ἐκδέχεσθαι , ἅπερ φησὶν ἐρημωθήσεσθαι κατὰ τοὺς προφητευομένους χρόνους , ἐν οἷς προσθήσειν εἴρηται ὁ κύριος τοῦ δεῖξαι τὴν χεῖρα αὐτοῦ 0 ·
τῇ γὰρ προσθήκῃ προγενομένοις πράγμασιν ἕτερα ὁμοιότροπα ἐπιγενήσεσθαι δηλοῖ , ἐφ οἷς γὰρ πάλαι διὰ Μωσέως ἡ χεὶρ τοῦ κυρίου ἐξήγαγε τοὺς υἱοὺς Ἰσραὴλ ἐκ γῆς Αἰγύπτου καὶ διήγαγε τὴν θάλασσαν τὴν ἐρυθρὰν καὶ εἰσήγαγεν εἰς τὴν γῆν τῆς ἐπαγγελίας τὴν οὖσαν ἀλλοφύλων πρότερον .
νυνὶ διὰ τοῦ ἐκ τῆς ῥίζης Ἰεσσαὶ ἡ αὐτὴ χεὶρ τοῦ κυρίου προσθήκην ἀγαθῶν ποιουμένη τοὺς ἀποστόλους τοῦ σωτῆρος καὶ τοὺς κήρυκας τοῦ σωτηρίου εὐαγγελίου Ἰουδαίους ὄντας καὶ ἐξ Ἰουδαίων ὁρμωμένους ἐπιδόξους καὶ ζηλωτοὺς ἐποίει καθ ὅλης τῆς οἰκουμένης , οὐ μὴν ἀλλὰ ἐπ αὐτῆς Αἰγύπτου , ἔνθα παρῄεσαν ἀκωλύτως μηδενὸς ἐμποδὼν αὐτοῖς γιγνομένου .
καὶ κατῄεσαν ἐπὶ καθαιρέσει τῆς Αἰγυπτιακῆς εἰδωλολατρίας .
καὶ οἱ μὲν ἐπὶ Μωϋσέως ἐξῄεσαν φεύγοντες τὸν Φαραὼ καὶ τοὺς Αἰγυπτίους , οἱ δὲ Χριστοῦ μαθηταὶ εἰσῄεσαν εἰς Αἴγυπτον αὐτόμολοι κήρυκες τοῦ σωτηρίου λόγου .
καὶ τοῖς μὲν ἐπὶ Μωϋσέως διῄρητο ἡ θάλασσα αἰσθητῶς , τό τε ὕδωρ τοῦ Αἰγυπτίου ποταμοῦ μετεβάλλετο εἰς αἷμα ·
ἡ δὲ τῶν ἀγαθῶν προσθήκη ἐπὶ τῶν δηλουμένων χρόνων τῇ μὲν θαλάσσῃ ἐρημίαν ἀπειλεῖ τῇ Αἰγυπτίᾳ , τῷ δὲ ποταμῷ αὐτῶν παντελῆ ἔκλειψιν , πρὸς τὸ δίχα τινὸς κωλύματος τοὺς τοῦ σωτηρίου εὐαγγελίου κήρυκας ἐκπεριελθεῖν τὰς Αἰγυπτίων χώρας καὶ ἀνατροπὴν μὲν τῆς πολυθέου αὐτῶν δεισιδαιμονίας ἐργάσασθαι , τοῦ δὲ ἐπὶ πάντων θεοῦ καὶ τοῦ Χριστοῦ αὐτοῦ τοῦ ἐκ ῥίζης Ἰεσσαὶ προελθόντος παραδοῦναι τὴν γνῶσιν .
θεωρητέον δὲ ὅπως οὐ τὴν χώραν Αἰγύπτου , ἀλλὰ τὴν θάλασσαν αὐτῆς λέγεται ὁ κύριος ἐρημώσειν τοῦ τῆς εἰδωλολατρίας πλήθους οὕτω δηλουμένου .
εἰ τοίνυν τὰ πλήθη τῆς κακίας τοῦ βίου θαλάσσῃ παραβάλλεται , ὅρα εἰ μὴ εὐλόγως τὴν τῶν ἀθέων καὶ ἀσεβῶν ἀνδρῶν γλῶσσαν τῶν πάλαι τὸν θεὸν ἀγνοούντων , ὡς ἐδήλου λέγων ὁ Φαραώ 0 ·
οὐκ οἶδα τὸν κύριον καὶ τὸν Ἰσραὴλ οὐκ ἐξαποστέλλω .
ὃ δὴ προϊὼν ὁ λόγος ἔσεσθαι θεσπίζει .
οὕτω δὲ ἀνατεθεμάτισται τῆς Αἰγυπτίας θαλάσσης ἡ γλῶσσα , ὡς ἀποσιωπῆσαι τῶν παρ αὐτῆς πάλαι βοωμένων πονηρῶν δαιμόνων τὰ χρηστήρια καὶ τὰ μαντεῖα ·
λελύσθαι δὲ αὐτῶν καὶ τὰς δι ἀνδρῶν γοήτων κακοτεχνίας .
ἃ δὴ πάντα δι ἔργων ἐπληροῦτο μετὰ τὸ κήρυγμα τὸ εὐαγγελικὸν τὸ κηρυχθὲν αὐτοῖς Αἰγυπτίοις .
ἐξ ἐκείνων δὲ καὶ εἰς ἡμᾶς αὐτοὺς τῶν παρ Αἰγυπτίοις νενομισμένων θεῶν ἡ πᾶσα δύναμις ἀπέσβη καὶ πάντων δὲ τῶν ἀθέων καὶ δυσσεβῶν ἀνδρῶν τῶν καθ ὅλης τῆς οἰκουμένης Αἰγυπτιαζόντων κατὰ τὸν ὅμοιον τῆς εἰδωλολατρίας τρόπον ἡ ποτὲ πλημμυροῦσα καὶ κυματουμένη θάλασσα τὴν ἐσχάτην πέπονθεν ἐρημίαν .
θάλασσαν δὲ τῆς Αἰγύπτου λέγεται κύριος ἐρημώσειν , τοῦτ ἔστι τῆς εἰδωλολατρίας τὸ πλῆθος , οὐ μόνον δὲ τὴν θάλασσαν ἐρημώσειν , ἀλλὰ καὶ τὴν χεῖρα αὐτοῦ ἐπιβαλεῖν ἐπὶ τὸν ποταμὸν αὐτῆς τῆς ἐξ αἰῶνος συνεστώσης τοῖς Αἰγυπτίοις βασιλείας , οὕτως πως δηλουμένης βιαίου πνεύματος νοουμένου τοῦ πρῶτον καθελόντος τὴν βασιλείαν Αἰγυπτίων Ῥωμαίων ἄρχοντος ·
λέλυτο γοῦν αὐτὸς ὁ ποταμὸς παταχθεὶς ἢ καὶ ὥσπερ εἰς κοιλάδας βαθείας ταπεινωθεὶς καὶ εἰς φάραγγας μεταβληθεὶς ἑπτά 0 .
ὃ δὴ καὶ αὐτὸ νοήσεις ἐπιστήσας τὸν νοῦν , ὡς πάλαι μὲν ἑνὸς ποταμοῦ ῥεῦμα μέγιστον , δι οὗ τὸ τῆς Αἰγύπτου βασίλειον ἐδηλοῦτο , τῶν αὐτόθι πάντων ἐθνῶν ἐκράτει , παταχθέντος δ ἐκείνου καὶ λυθέντος μερικοί τινες ἄρχοντες αὐτῶν κατὰ χρόνους ἡγοῦντο ·
οἱ μὲν τὰ Λιβύων διέποντες μέρη , οἱ δὲ ἀφωρισμένως τὰ Θηβαίων , οἱ δ αὐτῆς Αἰγύπτου καὶ Ἀλεξανδρείας 0 1 2 .
καὶ τούτων οἱ μὲν ἡγεμονίαις τετίμηνται , τῶν δημοτικῶν καὶ πολιτικῶν πραγμάτων ἐγκεχειρισμένοι τὴν φροντίδα , οἱ δ ἀφωρισμένως πάλιν τῶν στρατιωτικῶν καθηγοῦνται ταγμάτων , καὶ οὗτοί γε πάντες ὑπὸ τῆς μείζονος ἐξουσίας ἐπὶ τὰς δηλωθείσας ἀρχὰς προαγόμενοι 0 .
κ ἄπειτα ἰδιωτεύοντες φάραγξιν εἰκότως παρεβλήθησαν ὡς ἐν παραθέσει τοῦ πάλαι πλημμυροῦντος παρ αὐτοῖς ποταμοῦ , λέγω δὲ τοῦ βασιλείου , ὃ δὴ πᾶσαν αὐτὴν ἀθρόως τε τὴν Αἴγυπτον καὶ τὰ ἀμφὶ ταύτην ἔθνη ἑνὶ ῥεύματι περιέκλυζε , μιᾷ δυνάμει βασιλικῇ κατακρατούσῃ τῶν ὅλων .
οὕτως οὖν ἐπατάσσετο καὶ ὁ Αἰγύπτιος ποταμός , μερικαί τε φάραγγες ὑφίσταντο ἀντ αὐτοῦ ὡς βατὴν εἶναι τοῦ λοιποῦ τὴν Αἴγυπτον τοῖς τὸ Χριστοῦ εὐαγγέλιον κηρύττουσι , μηδενὸς ἐμποδὼν αὐτοῖς ἱσταμένου μη δ ἐπιβαίνειν κωλύοντος .
διόπερ ὡς μηκέτι συνεστώσης τῆς Αἰγυπτίων βασιλείας καὶ ὡς τῆς δαιμονικῆς ἐνεργείας τῆς ἐν αὐτοῖς ἀποσβεσθείσης τὸ κήρυγμα τὸ εὐαγγελικὸν ἐπὶ σχολῆς αὐτοῖς κατηγγέλλετο κατὰ τὸ φῆσαν λόγιον ·
καὶ ἔσται δίοδος τῷ καταλειφθέντι μου λαῷ ἐν Αἰγύπτῳ , ἀλλὰ καὶ ἔσται φησὶ τῷ Ἰσραὴλ ὡς ἡ ἡμέρα ὅτε ἐξῆλθον ἐκ γῆς Αἰγύπτου 0 ·
ὡς γὰρ ὁ Μωσέως λαὸς διέβη ποσὶ τὴν ἐρυθρὰν θάλασσαν ὡς διὰ ξηρᾶς , εἶτα μετὰ τὴν δίοδον τὴν ᾠδὴν ᾖσαν λέγοντες Ἄισωμεν τῷ κυρίῳ , ἐνδόξως γὰρ δεδόξασται , τὸν αὐτὸν τρόπον καὶ οἱ προφητευόμενοι τοῦ σωτῆρος ἡμῶν εὐαγγελισταί , αὐτοὶ ὄντες οἱ ἐκ τοῦ παντὸς Ἰουδαίων ἔθνους περιλειφθέντες , ἀκώλυτον ποιούμενοι τὸν δρόμον καὶ πᾶσαν διατρέχοντες τὴν Αἰγυπτίων χώραν καὶ Ἰουδαίοις μὲν κηρύσσοντες τὸ εὐαγγέλιον ἐν ταῖς συναγωγαῖς αὐτῶν , ἐκκλησίας δὲ Χριστοῦ συνιστῶντες ἐκ τῆς τῶν ἐθνῶν ἐπιστροφῆς , καινὸν ᾆσμα ἐμφερῶς τοῖς ἐπὶ Μωϋσέως ἐδίδασκον ᾄδειν τοὺς δι αὐτῶν ὠφελημένους 0 .
τοῦτο δὲ ἦν τὸ προφωνηθὲν ὑπὸ τοῦ φάσκοντος προφητικοῦ λόγου ·
καὶ ἐρεῖς ἐν τῇ ἡμέρᾳ ἐκείνῃ Εὐλογήσω σε , κύριε , διότι ὠργίσθης μοι καὶ ἀπέστρεψας τὸν θυμόν σου ἀπ ἐμοῦ καὶ ἠλέησάς με .
ἰδοὺ ὁ θεός μου σωτήρ μου , πεποιθὼς ἔσομαι ἐπ αὐτῷ καὶ σωθήσομαι .
καὶ οὐ φοβηθήσομαι , ὅτι ἡ δόξα μου καὶ ἡ αἴνεσίς μου κύριος καὶ ἐγένετό μοι εἰς σωτηρίαν 0 .
ταῦτα διδάσκονται λέγειν οἱ τῇ Αἰγυπτίων χώρᾳ τὸν Χριστὸν τοῦ θεοῦ καταγγέλλοντες ἢ καὶ αὐτοὶ Αἰγύπτιοι τὸν Χριστὸν τοῦ θεοῦ παραδεδεγμένοι 0 ·
ὡς γὰρ μηκέτ ὑφεστῶτος ἐν αὐτοῖς τοῦ προλεχθέντος ποταμοῦ μη δὲ τῆς πάλαι κυματουμένης θαλάσσης 0 .
διό φασιν ·
ἰδοὺ ὁ θεός μου ὁ σωτήρ , πεποιθὼς ἔσομαι ἐπ αὐτῷ καὶ οὐ φοβηθήσομαι διὰ τὸ μηκέτ εἶναι τοὺς ἐκφοβοῦντας αὐτοὺς μη δὲ κωλύοντας κατὰ τὸν Χριστοῦ λόγον θεοσεβεῖν , ὅτι ἡ δόξα μου φησὶ καὶ ἡ αἴνεσίς μού ἐστι καὶ ἐγένετό μοι εἰς σωτηρίαν .
τὸ δὲ ὠργίσθης μοι ἐξομολόγησιν προτέρων ἁμαρτημάτων παρίστησιν , ὧν ἕνεκα θεοῦ ἦσαν ὀργῆς ἄξιοι πρὸ τῆς σωτηρίου κλήσεως οἱ Αἰγύπτιοι .
ἀπέστρεψας τὸν θυμόν σου καὶ ἠλέησάς με τὴν μετὰ τὴν κλῆσιν δωρηθεῖσαν αὐτοῖς ἄφεσιν ἁμαρτημάτων σημαίνει .
ἡ γὰρ χάρις καὶ ἡ ἀλήθεια διὰ Ἰησοῦ Χριστοῦ γενομένη καὶ αὐτοῖς Αἰγυπτίοις καὶ πᾶσι τοῖς τὸν υἱὸν τοῦ θεοῦ παραδεδεγμένοις δεσμῶν λύσιν καὶ ἁμαρτιῶν συγχώρησιν ἐδωρήσατο .
ἑξῆς τούτοις ἐπιλέγει ·
καὶ ἀντλήσετε ὕδωρ μετ εὐφροσύνης ἐκ τῶν πηγῶν τοῦ σωτηρίου .
πάλιν δὲ κ ἀνταῦθα ἀλληγορικῶς παραδεκτέον τὸ ὕδωρ καὶ τὰς πηγὰς τοῦ σωτηρίου ·
νοήσεις δὲ ταῦτα αὐτοῦ λέγοντος ἀκούων τοῦ σωτῆρος ·
εἴ τις διψᾷ , ἐρχέσθω πρός με καὶ πινέτω .
πηγαὶ τοίνυν σωτηρίου λόγοι ἦσαν εὐαγγελικοὶ ἐξ ἁγίου πνεύματος ἀνομβρώμενοι , ὥσπερ οἱ προφητικοὶ λόγοι πηγαὶ ὠνομάζοντο Ἰσραὴλ ὑπὸ τῆς λεγούσης γραφῆς ·
ἐν ἐκκλησίαις εὐλογεῖτε τὸν θεόν , κύριον ἐκ πηγῶν Ἰσραήλ .
ἀλλὰ γὰρ ἀπὸ τῶν πηγῶν τοῦ σωτηρίου λόγου προφητεύονται πίεσθαι οἱ Αἰγύπτιοι καὶ οἱ τούτοις τὸ ποτὸν τὸ σωτήριον διακονήσαντες .
ἑξῆς τοῖς προλεχθεῖσιν ἔτι καὶ ταῦτα λέγειν προστάττει ·
καὶ ἐρεῖς ἐν τῇ ἡμέρᾳ ἐκείνῃ Ὑμνεῖτε κύριον , βοᾶτε τὸ ὄνομα αὐτοῦ .
τὸ δὲ ἐρεῖς προσφωνήσῃς τῷ χορῷ τῶν εὐαγγελιστῶν τοῦ σωτῆρος ἡμῶν ·
ἐν ἐκείνῃ γάρ φησι τῇ ἡμέρᾳ , δηλαδὴ ἐν τῷ προφητευομένῳ καιρῷ , ἐρεῖς σύ , ὁ κῆρυξ τοῦ σωτηρίου εὐαγγελίου , τοῖς τὸ κήρυγμα παραδεξαμένοις Αἰγυπτίοις ·
ὑμνεῖτε κύριον , βοᾶτε τὸ ὄνομα αὐτοῦ , ἀναγγείλατε ἐν τοῖς ἔθνεσιν τὰ ἔνδοξα αὐτοῦ , μιμνῄσκεσθε , ὅτι ὑψώθη τὸ ὄνομα αὐτοῦ .
ταῦτα γὰρ σύ , ὁ χορὸς ὁ ἀποστολικός , διδάσκων τοὺς ὑπὸ σοὶ μαθητευομένους ἐρεῖς , παραγγέλλων αὐτοῖς μὴ σιωπᾶν , ἐξαγγέλλειν δὲ τοῖς πᾶσι καὶ εἰς ἐξάκουστον βοᾶν τῆς σωτηρίου εὐεργεσίας τὴν χάριν .
εἶτα πάλιν τοῖς αὐτοῖς προσφωνεῖ διδάσκειν καὶ λέγειν ·
ὑμνήσατε τὸ ὄνομα κυρίου , ὅτι ὑψηλὰ ἐποίησεν ·
ἀναγγείλατε ταῦτα πάντα ἐν πάσῃ τῇ γῇ .
μεθ  ἅπαντα ἐπιλέγει ·
ἀγαλλιᾶσθε καὶ εὐφραίνεσθε , οἱ κατοικοῦντες Σιών , ὅτι ὑψώθη ὁ ἅγιος τοῦ Ἰσραὴλ ἐν μέσῳ αὐτῆς .
ἤδη δὲ διὰ πλειόνων Σιὼν ἀπεδόθη ὁ εὐαγγελικὸς λόγος , ἐφ ὃν ἡ ἐκκλησία τοῦ θεοῦ ᾠκοδόμηται .
ἐπεὶ τοίνυν ὁ ἅγιος Ἰσραὴλ ὑψώθη ἐν μέσῳ τῆς ἐκκλησίας αὐτοῦ , εἰκότως ἀγαλλιᾶσθέ φησι καὶ εὐφραίνεσθε , οἱ κατοικοῦντες ἐν αὐτῇ , ἅτε μέσον αὐτὸν ἔχοντες τὸν ἅγιον Ἰσραὴλ κατὰ τὴν ἐπαγγελίαν , ἣν καὶ αὐτὸς πεποίητο φήσας ·
ὅπου δύο ἢ τρεῖς συνηγμένοι εἰσὶν ἐν τῷ ὀνόματί μου , ἐκεῖ εἰμι ἐν μέσῳ αὐτῶν .
πλὴν ἀλλὰ πάλιν τὸ προφητικὸν πνεῦμα τῷ ὀνόματι κέχρηται καὶ τὴν Σιὼν ἀγαλλιᾶν τε καὶ εὐφραίνεσθαι τοὺς ἐν αὐτῇ παρακελεύεται τούτοις τοῖς ῥήμασιν εἰς εὐθυμίαν ἄγον τοὺς ἐκ περιτομῆς διὰ τὸ νομίζειν ταῦτα περὶ αὐτῶν λέγεσθαι καὶ ταύτῃ τῇ δόξῃ περιέπειν τὴν βίβλον ὡς ἂν τὰ κάλλιστα περὶ αὐτῶν θεσπίζουσαν .
συντελέσας ὁ λόγος τὴν περὶ τοῦ ἐκ ῥίζης Ἰεσσαὶ προελευσομένου προφητείαν καὶ πάντα θεσπίσας τὰ ἐπὶ τῇ παρουσίᾳ τοῦ Χριστοῦ γενησόμενα ἑτέρας ἄρχεται ὑποθέσεως τῆς κατὰ Βαβυλῶνος , εἶθ ἑξῆς δευτέραν τίθησι τὴν περὶ τῶν Φυλιστιέων , οὕτως δὲ εἴωθεν ἡ γραφὴ τοὺς Παλαιστίνους ὀνομάζειν , μεθ οὓς τρίτον ἐστὶ τὸ ῥῆμα τὸ κατὰ τῆς Μωαβίτιδος , εἶτα καὶ τὸ ῥῆμα τὸ κατὰ Δαμασκοῦ καὶ μετὰ ταῦτα ὅρασις Αἰγύπτου , εἶθ  ἕκτον τὸ ὅραμα τῆς ἐρήμου καὶ εἶτα τὸ ὅραμα τῆς Ἰδουμαίας , ἔπειτα λῆμμα ἐν τῇ Ἀραβίᾳ , ᾧ ἕπεται τὸ ὅραμα τῆς φάραγγος Σιὼν καὶ ἐπὶ πᾶσι τὸ ῥῆμα Τύρου 0 1 2 .
δέκα δὴ αὗται συνημμέναι τυγχάνουσι προφητεῖαι περὶ τῶν ἀλλοφύλων ἐθνῶν , αἷς καὶ τὴν φάραγγα Σιὼν περιείληφε τοῖς ἀλλοφύλοις καὶ τὸν Ἰουδαίων λαὸν συγκαταλέξας .
γνῶσιν δὲ αὐτοῖς τὴν διὰ Χριστοῦ καὶ ἀγαθῶν ἐπαγγελίας εὐαγγελίζεται , κηρύττει τε καθολικῶς τοῖς πᾶσι τὸν περὶ τῆς τοῦ θεοῦ κρίσεως λόγον προτρέπων ἅπαντας ἀνθρώπους θεοσεβῶς ζῆν τοῦ δικαιωτηρίου τοῦ θεοῦ μεμνημένους .
ἀναγκαίως δὲ τὰς περὶ τούτων αὐτῶν προφητείας Ἰουδαίοις παρεδίδου , ἵν ἐκ τῆς προαγορεύσεως τῶν μελλόντων τῆς τε κατὰ τὰς προρρήσεις ἐκβάσεως πεισθεῖεν ἀληθῶς θεὸν εἶναι τὸν διὰ τῶν προφητῶν αὐτοῖς λαλοῦντα , πρόνοιάν τε αὐτῶν ποιούμενον καὶ τὰ λυσιτελῆ παραινοῦντα .
πρώτην οὖν τίθησι τὴν κατὰ Βαβυλῶνος ὅρασιν , προειπὼν ἐν ἀρχῇ τῆς ὅλης βίβλου ὅρασιν τὴν κατὰ τῆς Ἰουδαίας καὶ κατὰ τῆς Ἰερουσαλήμ .
ἐπειδὴ γὰρ μή ἐστι προσωποληψία παρὰ τῷ θεῷ , ἀπ αὐτῶν ἤρξατο τῶν οἰκείων καὶ εἰς αὐτοὺς πάλιν καταστρέψει τὸν λόγον .
τῶν δὲ ἀλλοφύλων ἐθνῶν τὴν Βαβυλῶνα προστάσσει , βασιλικὴ δὲ αὕτη τῶν Ἀσσυρίων πόλις μεγίστη καὶ δυνατωτάτη 0 .
λέγονται δὲ Ἀσσύριοι πρῶτοι τῆς οἰκουμένης κρατῆσαι ἐφ ὅλοις χιλίοις καὶ τριακοσίοις ἔτεσι μέχρι τῶν πολιορκησάντων τὴν Ἰερουσαλὴμ καὶ τὸν Ἰουδαίων λαὸν αἰχμάλωτον ἀγαγόντων εἰς τὴν ἑαυτῶν χώραν .